*ŽIVOT*

*Dragi Saturne,*

*Imam osećaj da smo se udaljili. I sad, eto, imaš prsten. Nikad se nismo upoznali, ali imam osećaj da postoje tu neke iskrice. Dozvoli da ti pričam malo o svom životu.*

*Naravano, moram početi rođenjem. Desilo se to tako odjednom, gorela sam. Imala sam samo jedan deo sebe - VATRU! Godinama sam se hladila i na meni je bio samo jedan kontinent- -PANGEA! Ali, nažalost, voda ju je udavila i ona se podelila na Gondvanu i Lauraziju. One su se podelile na Evropu, Aziju, dve Amerike, Australiju, Antarktik i još jednu devojčicu: Afriku. Tu su se razvili neki mikrooragnizmi pod nazivom ,,Ljudi". I ne samo oni, postoji još puno mikroorganizama.*

*Zamalo da zaboravim... Moj najbolji drug, Jupiter, ispričao mi je trač da si zaljubljen u mene, ali znam da ste ti i Venera zajedno. Nego da se vratimo na moj život. Rođena sam otprilike pre 4,7 milijardi godina. Godinama sam se hladila i vremenom su nastali i prvi živi organizmi. Šta me je stvorilo, ne znam, ko mi je biološki roditelj ni to ne znam. Ali šta znam da me je Sunce usvojilo.*

*Moji kontinenti su nekad bili, a i sad su neki, puni šuma, drveća. To je zelena oblast koja miriše.*

*Ljudi njih seku i spaljuju. Sada su sve to samo panjevi, pustinje. Tamo nema ničeg, kao ni na tvojoj planeti. Oni imaju nešto što nazivaju ,,škole“, i sudeći po tome kako ,,deca“ pričaju o njima, izgledaju mi kao zatvor. Međutim, ,,nastavnici“ su drugačiji. To su ljudi koji su odlučili da tamo provode vreme, da uče decu i da šire svoje znanje.*

*Imam jednu ozbiljnu stvar da ti napišem. Ti si udaljen od mene 28 miliona svetlosnih godina. Ne znam da li će ovo stići pre ili posle tvog venčanja, ali nadam se da uživaš u svom danu, i da ćeš uživati i posle ovog pisma.*

 *Tvoja,*

 *P. Zemlja*

Maša Kostić, 6/5